ང་ཚོ་བོད་ལ་མཚོན་ན།སྐད་ཡིག་སློབ་གསོའི་ཁྲོད་དུ་རྩོམ་རིག་སློབ་གསོ་ཇི་ལྟར་བྱེད་པ་ནི་དཔྱད་གཞི་གསར་བ་ཞིག་ཡིན།ད་ལྟའི་བར་དུ་རྩོམ་རིག་སློབ་གསོ་ལ་བརྟེན་ནས་སློབ་མའི་སྐད་ཡིག་གི་ཡོན་ཚད་ཕྱོགས་ཡོངས་ནས་གོང་འཕེལ་དུ་གཏོང་བར་སུས་ཀྱང་དོ་སྣང་བྱས་མ་མྱོང་།རྩོམ་རིག་གིས་སློབ་མའི་བསམ་བློ་དང་རིག་པ།ཀུན་སྤྱོད།སྒྱུ་རྩལ་གྱི་བློ་སྦྱོང་།སྐད་དང་ཡི་གེ་བཀོལ་སྤྱོད་བྱེད་པའི་ནུས་པ་ལ་སོགས་པ་སྐྱེད་སྲིང་བྱེད་པའི་ཐད་ལ་ནུས་པ་ཅི་འདྲ་ཐོན་པར་སུས་ཀྱང་ཞིབ་འཇུག་བྱས་མྱོང་མེད།དེ་ནི་ཕལ་ཆེར་བོད་ལ་རྩོམ་རིག་སློབ་གསོ་བྱེད་པའི་སྲོལ་དར་འཕྱིས་པའི་རྐྱེན་གྱིས་ཡིན་པའམ།ཡང་ན་རྩོམ་རིག་སློབ་གསོ་ནི་སྐད་ཡིག་སློབ་གསོའི་གྲུབ་ཆ་གཙོ་བོ་ཞིག་ཡིན་པ་མ་ཤེས་པའི་རྐྱེན་གྱིས་ཡིན་ནོ།།